સતત હોરર ફિલ્મો કરનારી બિપાશા બાસુને ટાઇપકાસ્ટ થવાનો જરાય ડર નથી. તે કહે છે કે સલમાનખાન અને અક્ષયકુમાર જેવા મોટા સ્ટાર પણ આજકાલ એક જ પ્રકારની ફિલ્મો અને પાત્ર કરે છે, કેમ કે દર્શકો તેમને એ રોલમાં જોવાનું પસંદ કરે છે. આવી ફિલ્મો હિટ પણ થાય છે, તેથી આ મોટા સ્ટાર્સને એક જેવી જ સ્ટોરી ધરાવતી ફિલ્મો કરવામાં વાંધો નથી હોતો. એ વસ્તુ અથવા એ ફિલ્મ જે સફળ થાય તે રિપીટ કરવામાં શું વાંધો હોય. એ જ ફોર્મ્યુલા ફરી ચલાવવામાં આવે છે. એ જ કારણ છે કે અલગ ફિલ્મો ઇન્ડસ્ટ્રીમાં ઓછી બને છે. લગભગ એક જેવી ફોર્મ્યુલા હોય છે, જેની પાછળ બધાં લાગેલાં રહે છે. તેમાં કંઇ ખોટું પણ નથી, કેમ કે અમારું કામ હોય છે બધાંનું મનોરંજન કરવાનું.